Modelbaas versoek lang uitstel vir hofsaak | Maroela Media
Adv. Riaan Greyling, vir De Villiers, het die hof versoek om die saak tot 22 Januarie 2018 uit te stel, aangesien die proefbeampte met borskanker gediagnoseer is.
De Villiers, die stigter van Modelling South Africa, is in Februarie skuldig bevind op aanklag van verkragting, seksuele aanranding, bedrog en dat hy kinders aan pornografie blootgestel het.
Staatsaanklaer Arveena Persad het gesê daar was 'n misverstand waarom die saak nie vandag [Donderdag] kon voortgaan nie. Die saak is voorlopig tot 13 Oktober uitgestel vir regter Cassim Moosa om 'n beslissing te maak of hy die lang uitstel sal goedkeur.
Van uitstel kom afstel. Hoop en bid geregtigheid sal geskied.
Ek kan nie mooi die kloutjie by die oor kry nie? Die man is klaar skuldig bevind. Hoe moeilik is dit om sy vonnis te gee sonder al die uitstellery. Hoekom moet sy proefbeampte by wees met die vonnis oplegging? Hoekom soek hy uitstel?
Die proefbeampte word versoek om 'n voor- vonnis verslag saam te stel en word in die hof oor die bevindings onderva. Die feit dat die persoon kanker het en dat daar dalk nie 'n ander proefbeampte beskikbaar is nie, is verstaanbaar, alhoewel die hof se tyd alewig gemors woord deur die man. De Villiers hoop seker Pappa vind hom minder aantreklik teen die tyd wat hy in die tronk kom.